ФК Локомотив (Мездра)
ПФК Локомотив (Мездра) е български футболен отбор от Мездра. Основан през 1945 година, разформиран през 2012 година. Има 2 участия в „А“ футболна група и 8 място през сезон 2009/10.

История 
Историята на футбола в град Мездра датира от 1929 когато е основан първия футболен клуб. Името му тогава е Левски. След това е преименуван на Тича. 

В началото на септември 1945 г. към местното поделение на БДЖ е създаден футболен отбор под името ЖСК (месец по-късно преименуван на "Локомотив"). Първата футболна среща на новобразувания отбор е проведена на 9 септември 1945 г., когато в Мездра ЖСК побеждава "Йордан Лютибродски" (Враца) с 4:1. 

В периода 1945 – 1959 г. Локомотив (Мездра) се състезава във врачанската ОФГ, а от 1959 до 1965 г. – в зоновите групи.

През лятото на 1965 г. „железничарите“ за пръв път влизат в Северната „Б“ РФГ, където остават до 1972 г. с едно прекъсване. През август 1973 г. Локомотив, тогава в зона „Мизия“, се обединява с втородивизионния Металург (Елисейна) в ЖСК-Металург. Под това име тимът участва 5 сезона в Северната „Б“ група – от 1973 г. до 1978. През март 1978 г. отборът отново си връща името Локомотив. В периода 1979 – 84, през 1993/ 94 и в 2005 – 2008 тимът е част от „Б“ група, а през останалото време участва в Северозападната „В“ група.

Наименования 
 Левски (1929 – 1930)
 Тича (1930 – 1932)
 ЖСК (1945)
 Локомотив (1945 – 1957)
 Динко Петров (1957 – 1963)
 Локомотив (1963 – 1973)
 ЖСК-Металург (1973 – 1978)
 Локомотив (1978 – 2012) (обединява се с „Локомотив 1929“) .

Успехи 
  Купа на Аматьорската футболна лига – 2013
  Европейски железничарски шампиони -2003/04 – Албена
  1 място в Западна „Б“ ФГ – 2007/08
  Албена къп: 2010
 8 място в „А“ ФГ – 2009/10
 1/16-финалист за Купата на България – 1993/94 и 2002/03

Фенове 
Феновете на Локомотив Мездра са обединение под името 'Ултра' Мездра". Организацията съществува от 2012 г. Състои се основно от младежи, които подкрепят клуба в домакинските мачове и в гостуванията.

Източници 

Локомотив (Мездра)
Мездра
Локомотив (Мездра)
Спорт в Мездра
Основани в България през 1945 година